GothBoiClique

GothBoiClique (lühendatult ka GBC) on Ameerika emoräpi kollektiiv, mis asub Los Angeleses Californias. Selle moodustasid 2012. aastal Wicca Phase Springs Eternal, Cold Hart ja Horse Head. Ansambli nimi pärineb muusikapala pealkirjast, mille Cold Hart saatis Wicca Phase Springs Eternalile. 2016. aastal andis grupp välja oma esimese mixtape'i "Yeah It's True".

 Ajalugu 
GBC-i loomise mõtte peale tuli Wicca Phase Springs Eternal (WPSE) 2012. aastal. Tema esmaseks ja peamiseks püüdluseks oli Tumblr'i kaudu leida mõttekaaslasi ja moodustada muusikute kollektiiv, kes saaksid omavahel koostööd teha ja üksteisele muusikat produtseerida, ning luua muusikat, mis põimib omavahel elemente emost, trapist, dark wave'ist, black metalist ja indie rockist. 

GothBoiClique'i esimesteks liikmeteks olid Wicca Phase Springs Eternal, Cold Hart ja Horse Head, kes võtsid oma kollektiivi nime Cold Harti produtseeritud muusikapalast pealkirjaga "Gothboiclique". Wicca Phase Springs Eternalile meeldis see nimi ja ta säutsus naljatades: „RT if you’re goth boi clique“. Ansambli liikmed jätkasid oma muusiku karjääre  järgmised kaks aastat enamasti iseseisvalt, hoolimata sellest, et nad värbasid enda hulka pidevalt uusi artiste.

2014. aastal said ansambli liikmed esimest korda päriselus kokku ja peagi pärast seda sai GBC-st äsja asutatud hiphopkollektiivi Thraxxhouse'i alamgrupp, mis on Seattle'is tegutseva Raider Klani haru.

Lil Tracy (tolleaegse esinejanimega Yung Bruh) liitus 2014. aastal Thraxxhouse'iga ja temast sai kiiresti GBC'i fänn. 2018. aasta intervjuus Pitchforkile väitis Lil Tracy, et tal on kasutatud GBC'i särk, mida ta kannab "iga päev, magama minnes, hommikul, igal pool" ja et ta on "Wicca Phase Springs Eternali ülim fänn, kes vaatab talle alt ülesse". Peagi palus Lil Tracy Horse Headil küsida Wicca Phase Springs Eternali käest, kas ta saaks GothBoiClique'ga liituda, kes andis jaatava vastuse, öeldes: "Noh, ta kannab CBC'i särki piisavalt!".

Thraxxhouse läks laiali 2015. aastal, kuid GothBoiClique jätkas iseseisvat tegevust. 

25. septembril 2016 pärast oma mixtape'i "Hellboy" ilmumist teatas Lil Peep, et liitus ametlikult GothBoiClique'iga.

Ansambel andis välja oma debüütmixtape'i "Yeah It's True" 25. juunil 2016.

15. novembril 2017 leiti Lil Peep surnuna oma tuuribussist, kui tema mänedžer läks teda kontrollima, et valmistuda õhtuseks esinemiseks Tucsonis Arizonas.

2018. aastal moodustas Wicca Phase Springs Eternal ja GothBoiClique koos Lil Zubini, Jon Simmonsi, Nedarbi, Fantasy Campi ja Foxweddinguga kollektiivi Misery Club, mis on GBC'i alamgrupp.

2019. aasta juunis korraldas GothBoiClique välja müüdud Euroopa tuuri. 28. juunil 2019 andsid nad välja singli "Tiramisu" enne oma Põhja-Ameerika kontsertturneed.

 Liikmed 

 Praegused liikmed 

 Cold Hart (produtsendinimega Jayyeah) – vokaalid, produktsioon (2012–tänini)
 Horse Head – vokaalid, produktsioon, instrumendid (2012–2020, 2022–tänini)
 Wicca Phase Springs Eternal – vokaalid (2012–tänini)
 Døves – vokaalid, produktsioon (2014–tänini)
 Fish Narc – produktsioon, instrumendid, taustavokaalid (2014–tänini)
 JPDreamthug – vokaalid (2014–tänini)
 Lil Tracy – vokaalid, mõnikord ka produktsioon (2014–tänini)
 Mackned – vokaalid, produktsioon (2014–tänini)
 Yawns – instrumendid, produktsioon (2014–tänini)

 Endised liikme 

 Lil Peep – vokaalid (2016–2017; suri 2017)

 Diskograafia 

 Mixtape'id 

 ''Yeah It's True'' (2016)

 Singlid 

 "Tiramisu" (2019)
 "Brain Swap" (2025)

Kategooria:Ameerika Ühendriikide ansamblid
Kategooria:Emoansamblid